stanford-oval/wikipedia huggingface dataset:
יעקב לוצ'אנסקי
על יצירתו

הנושא העיקרי ביצירתו של לוצ'אנסקי היה האדם. הוא הרבה לפסל דמויות של בני אדם על פי המסורת הקלאסית תוך חדירה אל סוד אידיאל היופי היווני רומאי, ומבחינה זו היה לו ייחוד בין האמנים היהודיים של זמנו. הדיוקנאות שלו ממזגים את התכונות הגופניות והנפשיות של המודל; הוא מבקש לשלב את התוכן והצורה, לבטא את הממד הנפשי בערכים פלסטיים. כל אלה מקנים חמימות אנושית ליצירותיו. בדמויות הנשים שלו יש מידה מסוימת של תעלומה ודומה שהן נמצאות על הגבול שבן המינים.
התמורות הגדולות שהתחוללו בעולם בתקופת יצירתו, ובכלל זאת שתי מלחמות עולם, לא זעזעו את עבודותיו.
לוצ'אנסקי פיסל במגוון רחב של חומרים ובכלל זאת: ברונזה, עץ, בזלת, גרניט, אבן, טֶרָקוֹטָה וגבס.
אויגן קולב, שהיה מנהל מוזיאון תל אביב לאמנות בשנות ה-50, סיכם את יצירתו של לוצ'אנסקי במשפטים אלה:
יצירותיו של לוצ'אנסקי הן פשוטות כל כך וטבעיות כל כך, עד שלעיתים אתה שוכח למראיהן מה רבה ה"פליאה" במה שאנו קוראים "טבע פשוט". היצירות האלה הן בעת ובעונה אחת עליזות ורציניות, הרמוניות ומעמיקות יסוד, חומר ורוח ... סודו הגדול ביותר של לוצ'אנסקי הוא בכך שיצירותיו ניתנות לעין ולחוש המישוש כתופעה מובנת מאליה, משכנעת כל כך, עד כי בשעה שאתה נהנה מהן אין אתה מהרהר אף רגע אחד, איזו משמעת עבודה קשה צפונה בהן.
גלריה

טורסו, 1937
ברונזה
המשכן לאמנות על שם חיים אתר
אנדרטה לנופלים
אבן
בית סירני, גבעת ברנר
פסל
ברונזה
ספריית גבעת ברנר, בית סירני, גבעת ברנר
תבליט
אבן
בית סירני, גבעת ברנר
קוף
אבן
בית לוצ'נסקי, גבעת ברנר
קוף
בית לוצ'נסקי, גבעת ברנר
ברל כצנלסון (פרט)
בית לוצ'נסקי, גבעת ברנר
האנדרטה לבני רמת-גן שנפלו במלחמת העצמאות
לקריאה נוספת

אויגן קולב, ז'אן קאסו, יעקב לוצ'אנסקי - פסלים, הוצאת הקיבוץ המאוחד, 1976.
גדעון עפרת, מקורות הפיסול הארצישראלי, מוזיאון הרצליה לאמנות עכשווית, 1990.
כוח: 48 החוקים

| --- | --- |

 מידע כללי
 מאת:  רוברט גרין
 שפת המקור:  אנגלית
 סוגה:  היסטוריה & תאוריה, פילוסופיה חברתית
 הוצאה
 הוצאה:  הדפסת ויקינג
 תאריך הוצאה:  באנגלית: 1998 בעברית: 2009
 מספר עמודים:  באנגלית: 452 בעברית: 207
 הוצאה בעברית
 תרגום:  יעל קלר
 קישורים חיצוניים
 מסת"ב:  מסת"ב 965-511-183-0
 הספרייה הלאומית:  002294060
 
48 חוקי הכוח (באנגלית: The 48 Laws of Power) הוא ספרם של רוברט גרין ויוסט אלפרס מסוגת העזרה העצמית שיצא לאור בשנת 1998. בספר מובאים חוקים שאמורים ללמד את הקוראים כיצד לצבור כוח, לשמר אותו ולהתגונן מפני מי שמאמללים את חייהם.
גרין ניזון מכמה מהוגי הדעות הפוליטיים המשפיעים ביותר בעולם, כגון ניקולו מקיאוולי, סון דזה וקרל פון קלאוזביץ, ומבודד מהגותם את הנקודות החשובות ביותר הקשורות לכוח.
הספר פופולרי מאוד בקרב אסירים אמריקאים גם למעלה מעשור לאחר פרסומו.
החוקים

לעולם אל תראו עליונות על הממונים עליכם.
לעולם אל תבטחו בחברים יתר על המידה, למדו כיצד לנצל אויבים ולהפוך אותם לחבר.
הסתירו את כוונותיכם.
אמרו תמיד פחות מהדרוש.
כל-כך הרבה תלוי במוניטין שלכם - שימרו עליהם על כל צעד ושעל.
משכו תשומת לב, בכל מחיר.
תנו לאחרים לעשות את העבודה בשבילכם, אבל תמיד קחו לעצמכם את הקרדיט.
עשו הכול כדי שאחרים יבואו אליכם - השתמשו בפיתיון אם הדבר הכרחי.
נצחו באמצעות מעשים, ולעולם לא בוויכוחים.
אל תתחברו לאומללים ולחסרי מזל.
למדו ליצור תלות של אנשים בכם.
השתמשו בכנות ונדיבות לב בסלקטיביות כדי לפרוק את נשקו של היריב.
כשאתם מבקשים עזרה, פנו לאינטרס האישי של אנשים, ולעולם לא לרחמיהם או להכרת התודה שלהם.
העמידו פני חברים, פעלו כמרגלים.
כתשו את אויבכם עד דק.
היעדרותכם תגביר את הכבוד וההערכה כלפיכם.
החזיקו אנשים במתח: טפחו אווירה שבה אתם לא-צפויים.
אל תבנו מבצרים כדי להגן על עצמכם - הבידוד מסוכן.
דעו עם מי יש לכם עסק - אל תפגעו באנשים הלא-נכונים.
אל תתחייבו לאיש.
שחקו את הטיפש. כדי להתגבר על טיפש עליכם להיראות יותר טיפשים ממנו.
השתמשו בטקטיקת הכניעה: הפכו חולשה לכוח.
רכזו את כוחותיכם.
שחקו את תפקיד איש החצר המושלם.
עצבו את עצמכם מחדש.
שמרו על ניקיון ידיכם.
שחקו בצורך של אנשים להאמין כדי שילכו אחריכם ויסגדו לכם.
היו נחושים כשאתם מתחילים לפעול.
תתכננו הכול, עד הפרט האחרון.
עשו רושם שאתם מגיעים להישגים בלי להתאמץ.
שלטו באפשרויות: הביאו את האחרים לשחק בקלפים שאתם מחלקים.
שחקו בפנטזיות של אנשים.
חשפו את החולשה שבכל אדם.
היו מלכותיים בדרככם האישית: התנהגו כמו מלכים כדי שיתייחסו אליכם כמו למלכים.
למדו את אמנות תכנון הזמן.
התייחסו בבוז לדברים שאינכם יכולים להשיג: התעלמות מהם היא הנקמה הטובה ביותר.
הציגו מחזה מחייב.
חשבו מה שתרצו, אבל התנהגו כמו כולם.
עוררו סערה כדי להצליח בדיג.
התייחסו בבוז ל"ארוחות חינם".
אל תיכנסו לנעליהם של אנשים גדולים.
הכו ברועה, והעדר יתפזר לכל עבר.
עבדו על לבם ומוחם של אנשים.
הרגיעו והרגיזו בעזרת אפקט המראה.
הטיפו לצורך בשינוי, אך לעולם אל תשנו יותר מדי בבת-אחת.
לעולם אל תיראו מושלמים מדי.
אל תחרגו מעבר לקו הגמר שאליו שאפתם; עליכם ללמוד מתי לעצור לאחר ניצחונכם.
עליכם להיות חסרי צורה.
מקורות והשראה

גרין משתמש באנקדוטות, בציטוטים ובסימוכין מדמויות היסטוריות ואומני תככים כגון בלטסר גרסיאן, טקיטוס, פלוטרכוס, מישל דה מונטן, הרודוטוס, איזופוס, לואי הארבעה עשר, מלך צרפת, שארל-מוריס דה טליראן, אוטו פון ביסמרק, קתרינה הגדולה, מאו דזה-דונג, היילה סלאסי על מנת להמחיש את השימוש של החוקים בעולם האמיתי. גרין גם משתמש לעיתים קרובות בהשקפה לא-מוסרית, ומשאיר את הקוראים לשקול את ההשלכות המוסריות של החוקים.
הערות שוליים

↑  48 חוקי הכוח, באתר ה-CNN
↑  Memoir reveals prisoners' book preferences באתר הגרדיאן
| --- | --- |
בקרת זהויות :  VIAF: 6644152502735410800002   WorldCat (עם VIAF): 6644152502735410800002
סוסון-ים ננסי

סוסון-ים ננסי (שם מדעי: Hippocampus bargibanti) הוא מין של דג ממשפחת האבובוניים החי בשוניות אלמוגים באינדונזיה.
זהו אחד מסוסוני-הים הקטנים ביותר בעולם. אורכו 2 סנטימטרים בלבד והוא מוסווה מאוד, דומה למיני אלמוגים בעלי גבשושיות אדומות ואצל כמה מהפרטים גבשושיות צהובות.
התפוצה של סוסון-הים הננסי היא באזור האינדו פסיפי מדרום יפן לאינדונזיה ועד לאוסטרליה וניו קלדוניה. הוא נמצא בעומקים 30–40 מטרים, בדרך כלל בין מיני אלמוגים אחרים.
הזכרים מתחרים ביניהם בהתנגחויות ראש על האלמוגים עד שאחד מהם נכנע. הנקבה מזדווגת עם המנצח ונותנת לו ביציות אותם הוא מפרה בכיס על בטנו ומשריץ אותם החוצה כעבור שבועיים. הוא משריץ עד 34 סוסונונים צעירים לעולם. סוסוני-הים ניזונים מסינון פלנקטון של יצורים קטנים כמו חסילונים ויצורי פלנקטון זעירים לעבר פיהם.
הערות שוליים

↑  סוסון-ים ננסי באתר הרשימה האדומה של IUCN
סוסון ים ננסי
יחסי מלטה–מקסיקו

| יחסי מלטה–מקסיקו |
| --- | --- |
מלטה: מקסיקו


מלטה: מקסיקו
שטח (בקילומטר רבוע)
316: 1,964,375
אוכלוסייה
541,063: 131,133,866
תמ"ג (במיליוני דולרים)
20,957: 1,788,887
תמ"ג לנפש (בדולרים)
38,733: 13,642
משטר
רפובליקה: רפובליקה פדרלית

יחסי מלטה–מקסיקו הם יחסי החוץ בין מלטה לבין מקסיקו.
סקירה כללית

היחסים בין המדינות כוננו ב-29 באוקטובר 1975.
מקסיקו מוסמכת למלטה משגרירותה ברומא, איטליה ומחזיקה בקונסולית כבוד בוואלטה.
מלטה מוסמכת למקסיקו ממשרד החוץ שלה בוואלטה ומחזיקה בקונסוליית כבוד במקסיקו סיטי.
סוסון-ים מהגר

| סוסון-ים מהגר |
| --- | --- |
 סוסון ים ים תיכוני
מיון מדעי
ממלכה:: בעלי חיים
מערכה:: מיתרניים
על־מחלקה:: דגי גרם
מחלקה:: גרמיים
סדרה:: אבובונאים
משפחה:: אבובוניים
סוג:: סוסון ים
מין:: סוסון ים מהגר
שם מדעי
 Hippocampus fuscus ‏בליקר, 1852
סוּסוֹן-יָם מְהַגֵּר (שם מדעי: Hippocampus fuscus), ידוע גם כסוסון-ים ים-סופי, הוא מין של סוסון-ים שחי באוקיינוס ההודי, במפרץ הפרסי ובמפרץ אילת, כשתפוצתו מגיעה עד מדגסקר ודרום אפריקה. בשנים האחרונות הוא נצפה גם בים התיכון, כנראה בגלל הגירה לספסית.
בישראל הוא חי באופן טבעי במפרץ אילת, במרבדי העשב בטבעיים המקומיים, אף שהוא נדיר יותר משני סוגי הסוסונים האחרים במפרץ, סוסון-ים דרבני וסוסון ים חלק.
הערות שוליים

↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
ערך זה הוא קצרמרבנושא דגים. אתם מוזמנים לתרום לוויקיפדיה ו.
כוח 14

כוח 14 הוא היחידה האווירית של ארגון הפת"ח. הארגון הוקם בשלהי שנות ה-60 של המאה ה-20, במטרה לשמש חיל אוויר של המדינה הפלסטינית, לכשתקום. מקור שמו, בדומה למקור שמו של כוח 17, הוא במספר השלוחה הטלפונית של הארגון במטה הפת"ח בביירות בשנות ה-70.
היסטוריה

את הכוח ייסדו קולונל טאריק וקולונל חסן עוידה, מוותיקי הפת"ח. עיסוקיו העיקריים של הכוח היו גיוס טייסים ממוצא פלסטיני מתוך צבאות ערב לשורותיו, שליחת פלסטינים לקורס טיס, וביצוע משימות תובלה אוויריות עבור הנהגת הפת"ח. חיילי הכוח עברו את הכשרתם במסגרת חילות האוויר של צבאות ערב ופקיסטן, וכן במסגרות אזרחיות במדינות המערב.
עד מלחמת לבנון הראשונה התרכז הכוח בעיקר בדרום לבנון ובסוריה. הטלטלה שעבר הפת"ח בשנת 1982, בעקבות מלחמת לבנון, הביאה לפגיעה משמעותית ביכולותיו הצבאיות בכלל, ובפרט בכשירות כוח 14. הכוח עבר לתוניסיה ולצפון תימן, משם הוא פועל בעצימות נמוכה עד היום. לצורך פעילות הכוח חכר אש"ף בשנת 1985 את האי קמראן, הסמוך לעיר אל-חודיידה בתימן. במקום שופץ מסלול ישן והוקמה מפקדתו של הארגון. כיום, עיקר פעילות הכוח מתרכזת באימון חיילים, אולם הוא חסר משמעות אמיתית עבור הרשות הפלסטינית.
הציוד שברשות כח 14

ידוע כי ברשות הכוח היו מספר מטוסי תובלה מדגם פוקר F27 ומספר מסוקים מדגם בל 206. ההערכות הן שמדובר בציוד שנרכש מתוניסיה. בנובמבר 1982 התרסק בתימן טייס של הכוח עם מטוס קרב מסוג מיג-21. זוהי ההוכחה היחידה להימצאות מטוסי קרב ברשות הכוח, הגם שלא ברור אם המטוס היה בבעלות הכוח או שנשכר על ידו למטרות אימונים. ההערכות הן שלכוח לא היו שאיפות להפוך לחיל אוויר קרבי, בשל העליונות של חיל האוויר הישראלי. דווח גם כי הארגון החזיק מספר דאונים ומצנחי רחיפה.
ראו גם

כוח 17
לקריאה נוספת

לקסיקון אש"ף , מאת גיא בכור, בהוצאת משרד הביטחון.
יצאנו אט

"יצאנו אט חיוור היה הליל". פלוגה ג' פורצי מעלה פלמ"ח
"יצאנו אט" הוא שירו של המשורר והפזמונאי חיים חפר, שהולחן על ידי דוד זהבי ובוצע לראשונה על ידי הצ'יזבטרון. השיר, שנעשה אהוד מאוד ביישוב ובחברה הישראלית, זכה לגרסאות כיסוי רבות, בהן של שושנה דמארי, אסתר עופרים, יפה ירקוני, אריק איינשטיין, שלמה ארצי, ישי לוי, אייל גולן, אוריאל שלומי, ששי קשת, דני מסנג ולירון רמתי. בישראל נהוג לנגנו בקהילות ובטקסים צבאיים וממלכתיים ובכלי התקשורת, בימי זיכרון ובאירועים הקשורים למאבק על הקמת המדינה וההגנה עליה.
תכנים ואמירות

השיר פורסם ב-1946 בעיתון "במעלה" של הנוער העובד. דוד זהבי, שראה את השיר בעיתון, החליט להלחינו על אף שלא הכיר באותו הזמן את כותב השיר. נושאי השיר הם אהבה, פרידה ושכול ברוח אירועי מאבק היישוב על הקמת המדינה; הוא נחשב למבטא את רגשותיהם וחוויתם של אנשי הפלמ"ח שנהגו לשיר אותו בעיקר מסביב למדורה. לאחר מכן אומץ על ידי לוחמי מלחמת העצמאות, ששכלו רבים מחבריהם במלחמה.
השיר המחורז הכולל ארבעה בתים, מדבר בלשון רבים. הבית הראשון המתאר את פנייתם של הלוחמים אל החזית, פותח במילים: ”יָצָאנוּ אַט, חִוֵּר הָיָה הַלַּיִל” ומסיים במילות פרידה אל דמות נשית יחידה, ידידה, חברה או רעיה רומנטית, אשר „הַדְּמָעוֹת” „עֲצוּרוֹת” בעיניה, בשל הפרדה, ובשל אי הוודאות אם הלוחמים ישובו מהקרב.
הבית השני ממשיך את תיאורי עצב הפרידה והדמעות אצל הדמות הנשית, ורומז על חוויות משותפות שלה עם מי מהלוחמים אשר נותרו כזיכרון: „וְאַתְּ זָכַרְתְּ אֶת הַשָּׁעוֹת בְּטֶרֶם”; והשורה האחרונה מדגישה את ההקשר הלחימתי: „יָצָאנוּ בַּמִּשְׁעוֹל הַצַּר לַקְּרָב”.
בבית השלישי מפרט האני השר על החוויות המשותפות בין הדמות הנשית לבין דמות הלוחם; חוויות אלו כללו: צחוק, ריקוד לקול המוזיקה שמפיקה מפוחית, ומגע גופני של השניים בחיק הטבע:
"וְאַתְּ זָכַרְתְּ צְחוֹקֵנוּ כְּמוֹ נַחַל

וְאַתְּ זָכַרְתְּ רִקּוּד וּמַפּוּחִית

וְאַתְּ זָכַרְתְּ אֶת עֲרֵמַת הַשַּׁחַת

וְאֶת מַגַּע יָדוֹ שֶׁל הַיָּחִיד..."
הבית הרביעי מתאר את רגשות המחסור והגעגועים של הדמות הנשית אל החבר שבחזית המלחמה ואת כללי ההתנהגות והמוסר הנהוגים, או המצופים ממנה; מנת חלקה הם הבדידות, היחידאות בהיותה נאמנה לחבר שבמרחקים, ואלו, המלווים בעצבות ובכובד מביאים לאיטיות: פסיעה איטית, ולהמתנה בשתיקה מאופקת.
יעקב שופט

| --- | --- |
אין תמונה חופשית
 לידה:  1910 דויד-הורודוק
 פטירה:  20 בדצמבר 2005 (בגיל 95 בערך)
 מדינה:  ישראל 
 שפות היצירה:  עברית 
 
יעקב שופט (ריכטֶר) (1910, דויד-הורודוק – 20 בדצמבר 2005, תל אביב) היה מסאי ומתרגם יידי–עברי ישראלי.
ספריו

דוד אלפר: חייו, זמנו, מקומו ובני לוייתו, תל אביב: משואה, תשמ"ח 1988. (תולדות חייו ופועלו של דוד אלפר, שהיה מנהל הגימנסיה העברית "תרבות" בפינסק עד להדחתו מתפקידו בעת הכיבוש הסובייטי, ונספה בשואה)
אנשים, תל אביב: ברוש, תשמ"ט 1989.
שמעון הלקין – פגישה, תל אביב: י’ גולן, 1993.
דברים לעת מצוא, תל אביב: י’ גולן, תש"ס 1999.
תנ"ך ועוד, תל אביב: י’ גולן, תשס"א 2000. ("רשימות עיוניות")
גנזים: קובץ רשימות, תל אביב: י’ גולן, תשס"ג 2003.
מאורעות ומעשים: קובץ רשימות, תל אביב: י. גולן, תשס"ד 2004.
ספריו > תרגומיו

צבי אייזנמן, קחוני אל ארץ השכחה: סיפורים ותמונות; תרגום מיידיש: יעקב שופט, אלונים: קבוץ אלונים, 1989.
יהושע רבינוב, קרוין בלעטעלאך: מבחר שירים; תרגם מעברית ליידיש: יעקב שופט, תל אביב: י’ גולן, 1994.
מנחם בורישו, המהלך: פרקי חיים; תרגם מיידיש יעקב שופט (ריכטר), תל אביב: תג, תשנ"ה 1995.
חיים גראדה, דורות; תרגם מיידיש: יעקב שופט, תל אביב: תג, תשנ"ז 1997. (שירים)
מלכה נתנזון, דער שלייער פון נאראנים: לידער; איבערגעזעצט פון עברית אויף יידיש יעקב שופט (ריכטער), מהדורה דו-לשונית, תל אביב: י’ גולן, תשנ"ח 1998. ("רעלת פתאים")
ישראל רודניצקי ויעקב שיין (עורכים), הדרך אל הניצחון: לוחמים יהודים בדיוויזיה הליטאית ה-16 – 1942–1945; תרגום של החומר הלא עברי: יוסף מלצמן ויעקב שופט, תל אביב: מועצת לוחמי הדיוויזיה הליטאית ה-16 על יד אגוד יוצאי ליטא בישראל, תשנ"ט 1999. (יצירה קולקטיבית של כ-120 לוחמים)
מנחם בורישו, חשבון על האפר, תל אביב: תג, 1999.
יוסף קרלר, הזמר בין השנים; מבוא מאת דב סדן; תרגם מיידיש: יעקב שופט, תל אביב: חלונות, תש"ס 2000.
פנחס ארליך, דמויות; תרגם מיידיש והוסיף מבוא: יעקב שופט, רחובות: פ. ארליך, תש"ס. (כמאה מאמרים על היוצרים הגדולים של ספרות היידיש ועל אנשי רוח שפעלו בתרבות היידית)
חיים גראדה, דרכים שוממות: מבחר שירים ופואימות; תרגם מיידיש: יעקב שופט, תל אביב: י’ גולן, תשס"ב 2002.
שירה גורשמן, בלי מרה: סיפורים, רישומים, זיכרונות; מיידיש: יעקב שופט, תל אביב: חלונות, תשס"ג 2003. (אוטוביוגרפי)
ספריו > בעריכתו

אברהם מאיערקעוויטש, חדר, יוגנט, מלחמה / חדר, נעורים, מלחמה; רעדאגירט: יעקב שופט, תל אביב: י’ גולן, 1996. (אוטוביוגרפיה)
אברהם מאירקעוויטש, אין די כוואליעס פון יענע זיבן יאָר: א פליט אין ראטן פארבאנד; עורך: יעקב שופט (ריכטר), תל אביב: א. מאירקעוויטש, תשנ"ח.
הערות שוליים

↑  יעקב שופט באתר חברה קדישא ת"א–יפו.
↑  וראו דפי עד שמילא אחיו יצחק ריכטר: אביו שמריהו ריכטר; אמו רחל ריכטר; אחיהם הצעיר ישראל (ישראל'יק) ריכטר, במאגר המרכזי של שמות קרבנות השואה, אתר יד ושם.
↑  חולקו פרסי עידוד לעובדי עירית ת"א–יפו, מעריב, 22 ביולי 1968.
↑  לקט דברי בקורת על ספרים חדשים 6 (1996), 38.
↑  גיטל שופט באתר חברה קדישא ת"א–יפו.
↑  שרה בנארי, באתר פני יגור.
↑  מאיר מינדל, מיומנו של לוחם, הזמן הירוק, 6 ביולי 2006.
↑  ברכה ויניק באתר "אבלים".
↑  בחירת שם, באתר "מספר סיפורים", 18 בנובמבר 2009.
↑  שופט, דברים לעת מצוא (תל אביב תש"ס 1999), עמ' 156.
↑  מאירקעוויטש אברהם, באתר בית לייוויק.
| --- | --- |
בקרת זהויות :  NLI: 987007307083405171  BnF: cb145914730 (data)  ISNI: 0000 0000 6657 0250  LCCN: n93042721  VIAF: 22389476   WorldCat (עם VIAF): 22389476
סץ

סץ (בהונגרית: Szőc) הוא כפר במחוז וספרם שבמרכז הונגריה.
הכפר נקרא בעבר ז'לץ וננטש בזמן שלטון האימפריה העות'מאנית בהונגריה, הוא אוכלס מחדש בשנת 1741 על ידי מהגרים מגרמניה.
יהודי סץ

בסץ חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 22 | 735 |
| 1910 | 7 |  |
| 1920 | 7 |  |
| 1930 | 4 |  |
| 1941 | 3 | 1,019 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת אייקה |
| --- | --- | --- |
| יישובים | אייקה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד |  |
| --- | --- |
בקרת זהויות :  VIAF: 305155344   WorldCat (עם VIAF): 305155344 
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
יחסי מלטה–ספרד

| יחסי מלטה–ספרד |
| --- | --- |
מלטה: ספרד


מלטה: ספרד
שטח (בקילומטר רבוע)
316: 505,370
אוכלוסייה
541,063: 47,905,341
תמ"ג (במיליוני דולרים)
20,957: 1,580,695
תמ"ג לנפש (בדולרים)
38,733: 32,996
משטר
רפובליקה: מונרכיה חוקתית

יחסי מלטה–ספרד הם היחסים הדיפלומטיים הרשמיים שבין רפובליקת מלטה לבין ממלכת ספרד.
סקירה כללית

היחסים הדיפלומטיים הרשמיים שבין רפובליקת מלטה לבין ממלכת ספרד כוננו ב-1977. שתי המדינות הן חברות מלאות באיחוד האירופי ובאיחוד מדינות הים התיכון.
ב-2009 נשלחה קבוצה ממשטרת ספרד למלטה על מנת להילחם בהגירה הבלתי חוקית למלטה של ספרדים. במלטה קיים בית תרבות ספרדית-מלטזית בעיר בלזן. בינואר 2007 נחתמה ונכנסה לתוקפה אמנת מס בין מלטה לבין ספרד.
נציגויות דיפלומטיות

ספרד מיוצגת במלטה בדרג השגרירות באמצעות שגרירות שהיא מחזיקה בטא' שביאש (דה יורה בולטה, בירת המדינה).
מלטה מיוצגת בספרד בדרג השגרירות באמצעות שגרירות שהיא מחזיקה במדריד. מלטה מיוצגת בספרד גם בדרג הקונסולרי באמצעות שבע קונסוליות שהיא מחזיקה בערים: בילבאו, אוביידו, פלמה דה מיורקה, סנטנדר, סביליה, ולנסיה, וויגו.
סוסון (קבוצת כוכבים)

| סוסון Equuleus |
| --- | --- |
  מפת קבוצת הכוכבים סוסון
 סמליות:  סוס קטן
 עלייה ישרה:  21 שעות
 נטייה:  °‏10
 שטח נראה:  72 מעלות מרובעות
 דירוג שטח נראה:  במקום ה־87
 מספר כוכבים בבהירות נראית < 3:  0
 הכוכב הבהיר ביותר:  α בסוסון
 בהירות נראית הכוכב הבהיר:  3.9
 מערכות כוכבים גובלות:  דולפין  דלי  פגסוס
 נראית בין קוי הרוחב °‏90 ו־°‏80- מומלץ לצפות בשעה 21:00 במהלך חודש ספטמבר
סוסון הוא קבוצת כוכבים בשמי הצפון, השנייה בקוטנה מבין 88 קבוצות הכוכבים המוכרות על ידי האיגוד האסטרונומי הבינלאומי. למרות קוטנה והעדרם של כוכבים בהירים בקבוצה, זו הייתה כבר אחת מ-48 קבוצות הכוכבים המקוריות של תלמי. הקבוצה מייצגת את סלריס - בנו או אחיו הצעיר של פגסוס השכן.
כוכבי הקבוצה

α בסוסון הוא ענק צהוב במרחק של כ-185 שנות אור עם בהירות נראית מדרגה 3.9 והוא הכוכב הבהיר ביותר בקבוצה. מדידות ספקטרוסקופיות העלו שלכוכב יש בן זוג כוכב הסדרה הראשית לבן קרוב מאוד, כך שלא ניתן להבחין בו באמצעות טלסקופ.
γ בסוסון הוא כוכב זוגי במרחק של כ-115 שנות אור המורכב מכוכב לבן - צהבהב עם בהירות משתנה סביב דרגה 4.7 ובן זוג עמום בהרבה עם בהירות מדרגה 11.6 הניתן להפרדה רק באמצעות טלסקופ גדול.
δ בסוסון הוא כוכב זוגי נוסף במרחק של כ-60 שנות אור המורכב מכוכב לבן - צהבהב עם בהירות מדרגה 4.5 וכוכב צהוב עם בהירות מדרגה 5.4, הניתנים להפרדה באמצעות משקפת או טלסקופ חובבים. ביחד הם מהווים את הכוכב השני בבהירותו בקבוצה.
מיתולוגיה

במיתולוגיה היוונית הקבוצה יצגה את סלריס בנו (או בגרסאות מסוימות אחיו הצעיר) של פגסוס שניתן על ידי מרקוריוס במתנה לקסטור.
מכיוון שהקבוצה זורחת מעט לפני קבוצת פגסוס, הקבוצה נקראת גם "הסוס הראשון" (Equus Primus בלטינית).
יחסי מלטה–פנמה

| יחסי מלטה–פנמה |
| --- | --- |
מלטה: פנמה


מלטה: פנמה
שטח (בקילומטר רבוע)
316: 75,420
אוכלוסייה
541,063: 4,529,530
תמ"ג (במיליוני דולרים)
20,957: 83,382
תמ"ג לנפש (בדולרים)
38,733: 18,409
משטר
רפובליקה

יחסי מלטה-פנמה הם היחסים הדיפלומטיים הרשמיים שבין רפובליקת מלטה לבין הרפובליקה של פנמה.
ייצוג

מלטה אינה מיוצגת בפנמה בדרג השגרירות אלא באמצעות השגרירות שהיא מחזיקה בבוגוטה, בירת קולומביה. מלטה מיוצגת בפנמה בדרג הקונסולרי באמצעות קונסוליה שהיא מחזיקה בפנמה סיטי, בירת המדינה.
פנמה אינה מיוצגת במלטה בדרג השגרירות אלא באמצעות השגרירות שהיא מחזיקה ברומא, בירת איטליה. פנמה מיוצגת במלטה בדרג הקונסולרי באמצעות קונסוליה שהיא מחזיקה בוולטה, בירת המדינה.
יחסים כלכליים

בשנת 2016 ייצאה מלטה לפנמה סחורה בשווי 328 אלף דולר אמריקאי. הסחורה כללה בעיקר אוכל, כאשר חלק ארי ממנו היה מים בטעמים, אורז, ודגנים אחרים. חלק ארי אחר של הסחורה היה ציוד מדעי ותרופות, שמלטה ייצאה למדינה המתפתחת שבאמריקה הצפונית. החלק השלישי הגדול ביותר בסחורה היה הנפט.
באותה השנה ייצאה פנמה למלטה סחורה בשווי 17 אלף דולר אמריקאי בלבד, חלק הארי שלה היה מחשבים ואלקטרוניקה, החלק השני בגודלו היה טבק מגולגל (סיגריות). יוצאה גם חליפה אחת לנשים וחלקי פלסטיק ממוחזר.
סלטופוסוכוס

| סלטופוסוכוס |
| --- | --- |

תקופה
טריאס עליון 220 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: Saltoposuchidae
סוג:: סלטופוסוכוס
שם מדעי
 Saltoposuchus ‏הינה, 1921

סלטופוסוכוס (שם מדעי: Saltoposuchus; משמעות השם: "תנין בעל רגל מזנקת") הוא סוג של זוחל דמוי-תנין פרהיסטורי אשר חי בסוף תור הטריאס לפני 220 מיליון שנה. בצורתו הוא דמה יותר לדינוזאור והיה קטן בהרבה מהתנינים הרגלים וכנראה היה דו-רגלי. מאובניו נמצאו במערב גרמניה בידי החוקר פרידריך פון הינה (Friedrich von Huene).
בעבר סברו שהיה מאבות הדינוזאורים, אך כיום הוא שייך לקבוצה של ארכוזאורים דמויי-תנינים ולא לדמויי הדינוזאורים כמו הסלטופוס שאיוריו בספרות הפופולרית נראו דומים.
אורך זוחל זה הגיע ל-1-1.5 מטר ומשקלו ל-15 ק"ג. היה לו חרטום צר יותר מרוב התנינים ובו שיניים קטנות מחודדות ששימשו לתפיסת טרף. מבנה הגפיים והחוליות נועד ולנוע במהירות על שתיים. גבו היה מכוסה בקשקשים רחבים שנועדו להגנה. חלק ממאובני הזוחל מרמזים על התנהגות קניבליסטית. טרף אחר שלו היה מיני זוחלים קדומים, דוחיים ויונקים פרימיטיביים.
הסלטופוסוכוס חי בגרמניה לצידם של דינוזאורים קדומים כמו הפרוקומפסוגנתוס, הליליינשטרנוס והפלטאוזאורוס.
ראו גם

האלופוס - זוחל קדום קרוב מהיורה.
יחסי מלטה–סלובקיה

| יחסי מלטה–סלובקיה |
| --- | --- |
מלטה: סלובקיה


מלטה: סלובקיה
שטח (בקילומטר רבוע)
316: 49,035
אוכלוסייה
541,063: 5,498,707
תמ"ג (במיליוני דולרים)
20,957: 132,794
תמ"ג לנפש (בדולרים)
38,733: 24,150

יחסי מלטה-סלובקיה הם היחסים הדיפלומטיים בין מלטה לסלובקיה. מלטה מיוצגת בסלובקיה באמצעות שגריר לא-תושב המתגורר בוולטה (במשרד החוץ). סלובקיה מיוצגת במלטה באמצעות שגרירותה ברומא (איטליה) וקונסוליית כבוד בוולטה. שתי המדינות חברות במלואן באיחוד האירופי ובגוש האירו.
היסטוריה

מלטה תמכה בהצטרפות סלובקיה לגוש האירו. בשנת 2000 אמר ראש ממשלת מלטה אדוארד פנק אדאמי לנשיא סלובקיה, רודולף שוסטר, כי מלטה תומכת בסלובקיה במאמציה להצטרף לנאט"ו ולאיחוד האירופי. מאז כניסתן של שתי המדינות לאיחוד האירופי, גורמים רשמיים עשו מאמצים לחזק את היחסים המבוססים על תיירות.
הסכמים דו צדדיים

החל משנת 2008, סלובקיה ומלטה חתמו על שישה הסכמים דו-צדדיים המכתיבים שיתוף פעולה למניעת מיסוי כפול, שירותי אוויר, שירותי בריאות, מאבק בפשע, ביטול אשרות והשקעות.
בספטמבר 2009 חתמו מלטה וסלובקיה על מזכר הבנות הקובע את המסגרת במסגרתה רשויות משתי המדינות יזהו, יקרנו ויאפשרו את תהליך האימוץ של ילדים סלובקיים על ידי זוגות במלטה.
ביקורים רשמיים

בשנת 2001 ביקש ראש ממשלת סלובקיה מיקולאש דזורינדה במלטה בהזמנתו של ראש ממשלת מלטה אדוארד פנק אדאמי, וניהל משא ומתן על שילוב שתי המדינות באיחוד האירופי ועל שיתוף הפעולה הכלכלי בין מלטה לסלובקיה. גם בשנת 2001 ערך נשיא מלטה גואידו דה מרקו ביקור רשמי בן יומיים בסלובקיה ונפגש עם נשיא סלובקיה, רודולף שוסטר. הם הסכימו להרחיב את שיתוף הפעולה בענפי עיבוד מזון ועץ יחד עם תיירות. בשנת 2008 חתמה הסוכנות הסלובקית SARIA עם מלטה אנטרפרייז על הסכם סיוע הדדי הקשור למדינות עולם שלישי. ראש ממשלת סלובקיה רוברט פיצו ביקר בבירת מלטה, ולטה, בשנת 2008.
סגן ראש ממשלת סלובקיה דושאן צ'פלוביץ' ביקר במלטה באוקטובר 2008 וקיים פגישה עם שר החוץ טוניו בורג'. ד"ר בורג' תיאר את יחסי מלטה–סלובקיה כמצוינים. שרי החוץ דנו בענייני האיחוד האירופי, בעיקר אמנת ליסבון, יחסים דו-צדדיים, הגירה בלתי חוקית, שינויי אקלים ובעיות ביטחון אנרגיה.
ד"ר בורג' ושר החוץ של סלובקיה, מירוסלב לייצ'אק, נפגשו באוקטובר 2009. ד"ר בורג' אמר כי סלובקיה מחויבת לסייע למלטה לחלוק את הנטל שלה על הגירה בלתי חוקית וממשלת סלובקיה הודיעה שהיא תקלוט מספר המהגרים הבלתי חוקיים ממלטה.